
Κλάδου Εμπειρογνωμόνων του Υπουργείου Εξωτερικών ως 
και περί της Επιτροπής Επιλογής τούτων», όπως τροποποιή¬ 

115. Τροποποίηση του Π.Δ/τος 61/1985 «Έγκριση Κανονισμού 

Εσωτερικής Λειτουργίας της Ελληνικής Επιτροπής Συνεργα¬ 
σίας με την ΙΙΝΙΤΕΟ ΝΑΤΙΟΝ5 ΟΗΙΕϋΕΕΝ’δ ΓϋΝϋ Τα¬ 

Διορθώσεις σφαλμάτων 

Διόρθωση σφάλματος στο Π.Δ. 260/3.8.1990 αρμοδιότητας 
Υπουργείου Εξωτερικών . 6 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 111 
Αποδοχή παραίτησης Υπουργού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 37 παρ. 1 του Συντάγματος και β) 
14 του Νόμου 1558/85 «Κυβέρνηση και Κυβερνητικά Όργανα» (ΕτΚ 
Α' 137). 

2. Την παραίτηση που υπέβαλε ο Μιχαήλ (Μίκης) θεοδωράκης από 
τη θέση του Υπουργού Επικράτειας, με πρόταση του Πρωθυπουργού, 
αποφασίζουμε: 

Αποδεχόμαστε την παραίτηση που υπέβαλε ο Μιχαήλ (Μίκης) Θεο¬ 
δωράκης από τη θέση του Υπουργού Επικράτειας και τον απαλλάσ¬ 
σουμε από τα καθήκοντά του. 


Στον Πρωθυπουργό αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 1 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 112 
Αντικατάσταση διατάξεων του προεδρικού διατάγματος 237/1977 
«Περί καθορισμού των ειδικοτέρων ουσιαστικών και τυπικών προσό¬ 
ντων των Εμπειρογνωμόνων Β' τάξεως του Κλάδου Εμπειρογνωμό¬ 
νων του Υπουργείου Εξωτερικών ως και περί,της Επιτροπής Επιλο¬ 
γής τούτων», όπως τροποποιήθηκε και συμπλήρώθηκε μεταγενέ¬ 
στερα (ΦΕΚ 85/τ.Α’/14/18.8.1977). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχονταις υπόψη: 

1. Τα άρθρα 51,52 και 75 του νόμου 419/1976 «περί Οργανισμού 
του Υπουργείου Εξωτερικών» (ΦΕΚ 221/Α'). 

2. Το άρθρο 24 παράγραιφος 5 του νόμου 1558/1985 «Κυβέρνηση 
και Κυβερνητικά όργοινα» (ΦΕΚ 137/Α’). 

3. Την απόφαση του Πρωθυπουργού κοιι του Υπουργού Οικονομικών 
Υ 1660/1007556/116/0006/23.1.1992 «Ανάθεση αρμοδιοτήτων 
του Υπουργού Οικονομικών στον Υφυπουργό Οικονομικών» (ΦΕΚ 31 
β' 92). 

4. Την 139/1992 γνωμοδότηση του Συμβουλίου της Επικράτειας, 
με πρόταση των Υπουργών Προεδρίας της Κυβέρνησης, Εξωτερικών 
και του Υφυπουργού Οικονομικών, αποφασίζουμε: 

'Αρθρο μόνο 

Οι παράγραφοι 2,3 και 9 του άρθρου 2 του προεδρικού διατάγματος 
237/1977 (ΦΕΚ 85/Α') όπως το άρθρο αυτό τροποποιήθηκε και συ¬ 
μπληρώθηκε μεταγενέστερα με τα προεδρικά διατάγματα 981/1977 
(ΦΕΚ335/Α'), 205/1978 (ΦΕΚ 460/Α), 1066/1981 (ΦΕΚ 
259/Α) και 483/1987 (ΦΕΚ 222/Α) αντικαθίστανται ως εξής: 

«2. Για εμπειρογνώμονα επί βαλκανικών θεμάτων: 
α. Συγγραφική ή και ερευνητική εργασία επί βαλκανικών θεμάτων 
(κυρίως σε θέματα ιστορίας, πολιτικής, διεθνών σχέσεων) σε επιστημο¬ 
νικό ίδρυμα ή πενταετής τουλάχιστον προϋπηρεσία σχετική με το περιε¬ 
χόμενο της θέσης. 

,· β. Επαρκής γνώση μιας ή περισσοτέρων βαλκανικών γλωσσών». 

«3. Για την κατηγορία των πιο πάνω θέσεων προσλαμβάνονται δύο 
εμπειρογνώμονες». · 

«9. Για εμπειρογνώμονα επί θεμάτων διεθνούς δικαίου εναερίου χώ¬ 
ρου και διαστήματος: 

α. Πτυχίο Νομικού Τμήματος Νομικής Σχολής Ελληνικού Πανεπι¬ 
στημίου ή ισότιμο αλλοδαπής. 

β. Ειδίκευση σε θέματα διεθνούς δικαίου εναερίου χώρου και διαστή¬ 
ματος «ου να αποδεικνύεται από μεταπτυχιακούς τίτλους σπουδών και 
ειδική ενασχόληση, έρευνα ή σύνταξη μελετών. 

γ. Πλήρης γνώση της αγγλικής ή γαλλικής γλώσσας». 

Στον Υπουργό Εξωτερικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 30 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΟΝ 

ΣΩΤΗΡΗΣ ΚΟΥΒΕΛΑΣ ΑΝΤΩΝΗΣ ΣΑΜΑΡΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΚΩΝΣΤΑΝΤΙΝΟΣ ΓΙΑΤΡΑΚΟΣ 
--+- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 113 
Ρύθμιση θεμάτων «ου αφορούν την εφαρμογή κοινοτικών προγραμμά¬ 
των ή μέτρων τεχνικής βοήθειας και κατάρτισης του ευρύτερου δη¬ 
μόσιου τομέα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 1 παρ. 1, 2 και 3 του Ν. 1338/1983 «Εφαρμογή του 
κοινοτικού δικαίου» (ΦΕΚ Α 34), όπως τροποποιήθηκε από το άρθρο 6 
του Ν. 1440/1984 «Συμμετοχή της Ελλάδος στο κεφάλαιο, στα απο- 
θεματικά και στις προβλέψεις της Ευρωπαϊκής Τράπεζας Επενδύσεων, 
στο κεφάλαιο της Ευρωπαϊκής Κοινότητας Άνθρακος και Χάλυβος και 
του Οργανισμού Εφοδιασμού ΕΥΡΑΤΟΜ» (ΦΕΚ Α 70) και του άρθρου 
65 του Ν. 1892/1990 (ΦΕΚ 101). 

β. Του άρθρου 4 παρ. 1 του Ν. 1960/1991 «Διατάξεις για τις χρη¬ 
ματιστηριακές συναλλαγές και την Διαχείριση προγραμμάτων της 
ΕΟΚ» (ΦΕΚ Α 123). 

2. Την κοινή απόφαση Υ 1687/17.2.1992 του Πρωθυπουργού και 
του Υπουργού Εθνικής Οικονομίας «Καθορισμός αρμοδιοτήτων των 
Υφυπουργών Εθνικής Οικονομίας» ΦΕΚ/Β 104/1992. 

3. Την με αριθμ. 122/1992 γνωμοδότηση του Συμβουλίου της Επι¬ 
κράτειας, με πρόταση των Υφυπουργών Εθνικής Οικονομίας, αποφασί¬ 
ζουμε: 

Άρθρο 1 

Με το παρόν Διάταγμα, λαμβάνοντας συμπληρωματικά μέτρα για 
την εκτέλεση του κανονισμού 2088/1985/ΕΟΚ του Συμβουλίου της 
23.7.1985 «για τα Ολοκληρωμένα Μεσογειακά Προγράμματα» και 
τον κανονισμό 2052/1988/ΕΟΚ του Συμβουλίου της 24.7.1988 
«για την αποστολή των διαρθρωτικών ταμείων, την αποτελεσματικό- 
τητά τους και τον συντονισμό των παρεμβάσεών τους μεταξύ τους, κα¬ 
θώς και με τις παρεμβάσεις της Ευρωπαϊκής Τράπεζας Επενδύσεων και 
των άλλων υφισταμένων χρηματοδοτικών οργάνων», που δημοσιεύτη¬ 
καν στην ελληνική γλώσσα στην Επίσημη Εφημερίδα των Ευρωπαϊκών 
Κοινοτήτων, την 27.7.1985 και την 15.7.1988 (αριθ. 197 και 185 
οιντίστοιχα). 

Άρθρο 2 

Ανάθεση σε ενδιάμεσο φορέα 

1. Με απόφασή του Υπουργού Εθνικής Οικονομίας, δύναται να ανα¬ 
τίθεται σε ενδιάμεσους φορείς του δημοσίου ή ιδιωτικού τομέα που, είναι 
νομικά πρόσωπα μη κερδοσκοπικού χαρακτήρα ή κρατικές τράπεζες ή 
θυγατρικές τους εταιρείες ή αναπτυξιακές εταιρείες του άρθρου 68 του 
Ν. 1892/1990, η εφαρμογή μέτρων ή προγραμμάτων τεχνικής βοή¬ 
θειας και κατάρτισης που αφορούν έργα του ευρύτερου δημόσιου τομέα 
και χρηματοδοτούνται εν μέρει ή συνολικά από την Ευρωπαϊκή Κοινό¬ 
τητα, καθώς και η διαχείριση των αντίστοιχων πόρων. 

2. Η ανάθεση της εφαρμογής και διαχείρισης προγραμμάτων ή μέ¬ 


τρων τεχνικής βοήθειας και κατάρτισης με προϋπολογισμό μέχρι 80 
εκατομμύρια δραχ. γίνεται σε περίπτωση επείγοντος απευθείας με αι¬ 
τιολογημένη απόφαση του Υπουργού Εθνικής Οικονομίας. Σε κάθε 
άλλη περίπτωση η ανάθεση της εφαρμογής και διαχείρισης προγραμμά¬ 
των ή μέτρων, γίνεται με απόφαση του Υπουργού Εθνικής Οικονομίας 
μετά από πρόσκληση για εκδήλωση ενδιαφέροντος και γνώμη της Επι¬ 
τροπής της παραγράφου 3. Η πρόσκληση ενδιαφέροντος περιλαμβάνει 
ιδίως το αντικείμενο του έργου, τον προϋπολογισμό του και τους όρους 
συμμετοχής και δημοσιεύεται σε δύο ημερήσιες εφημερίδες Αθηνών και 
Θεσσαλονίκης, πανελληνίου κυκλοφορίας. 

Μέσα σε αποκλειστική προθεσμία 15 ημερών από την τελευταία δη¬ 
μοσίευση της πρόσκλησης οι ενδιαφερόμενοι φορείς υποβάλλουν την 
προσφορά τους. Η Επιτροπή της παραγράφου 3, ελέγχει τις προτάσεις 
και γνωμοδοτεί μέσα σε προθεσμία 15 ημερών, που αρχίζει από την 
λήξη της προθεσμίας για την υποβολή προσφορών. 

3. Στο Υπουργείο Εθνικής Οικονομίας συνιστάται Επιτροπή από ένα 
Σύμβουλο ή Πάρεδρο του Νομικού Συμβουλίου του Κράτους που υπη¬ 
ρετούν στο Γραφείο Νομικού Συμβούλου του Υπουργείου αυτού ο>ς 
Πρόεδρο και τους προϊσταμένους των Δ/νσεων Δημοσίων Επενδύσεων, 
Περιφερειακής Πολιτικής και Συντονισμού Κοινοτικών Προγραμμά¬ 
των, Εφαρμογής και Εκταμιεύσεων του Ευρωπαϊκού Ταμείου Περιφε¬ 
ρειακής Ανάπτυξης και Ανάπτυξης του Υπουργείου Εθνικής Οικονο¬ 
μίας. Αντί του προϊσταμένου Δ/νσεως μπορεί να ορίζεται ένας από τους 
προϊσταμένους τμήματος της οικείας Δ/νσης. 

Τα μέλη της Επιτροπής ορίζονται με απόφαση του Υπουργού Εθνι¬ 
κής Οικονομίας για τρία το πολύ χρόνια. Με την ίδια απόφαση ορίζεται 
ως Γραμματέας της Επιτροπής ένας υπάλληλος του Υπουργείου Εθνι¬ 
κής Οικονομίας. 

4. Αν ο ενδιάμεσος φορέας είναι νομικό πρόσωπο του ιδιωτικού τομέα 
πρέπει να πληροί τις οικόλουθες προϋποθέσεις: 

α) Να έχει διοικητική και χρηματοδοτική ικανότητα ώστε να δύναται 
να φέρει σε πέρας το έργο που του ανατίθεται. 

β) Να διαθέτει εμπειρία στον τομέα που αφορά το αντικείμενο του 
προγράμματος ή μέτρου. 

5?ϊΐ απόφαση ανάθεσης του Υπουργού Εθνικής Οικονομίας γνωστο¬ 
ποιείται στις αρμόδιες Κοινοτικές αρχές. 

6. Μεταξύ του Υπουργού Εθνικής Οικονομίας και του ενδιάμεσου φο¬ 
ρέα, καταρτίζεται σύμβαση σύμφωνα με τους όρους της απόφασης ανά¬ 
θεσης και τα οριζόμενα στις κοινές Υπουργικές αποφάσεις της παραγρά¬ 
φου 3 του άρθρου 4 του Ν. 1960/1991. 

7. Η ανάθεση της εφαρμογής και διαχείρισης μέτρων ή προγραμμά¬ 
των τεχνικής βοήθειας και η διαχείριση των αντίστοιχων πόρων, (ανε¬ 
ξαρτήτως ύψους προϋπολογισμού για τα οποία έχει καταρτιστεί σύμ¬ 
βαση κατά την διαδικασία του Ν. 1747/1988 προ της έναρξης ισχύος 
του Ν. 1960/1991, γίνεται με απόφαση του Υπουργού Εθνικής Οικο¬ 
νομίας απευθείας στον αντισυμβαλλόμενο στην σύμβαση αυτή φορέα για 
το ανεκτέλεστο μέρος της σύμβασης. 

Άρθρο 3 

1. Με την απόφαση ανάθεσης από τον Υπουργό Εθνικής Οικονομίας 
μπορεί να χορηγείται προκαταβολή στον ενδιάμεσο φορέα με τους όρους 
ή προϋποθέσεις των αποφάσεων της παραγράφου 3 του άρθρου 4 του Ν. 
1960/1991. 

2. Οι δαπάνες του ενδιάμεσου φορέα για την εφαρμογή και διαχεί¬ 
ριση προγραμμάτων ή μέτρων τεχνικής βοήθειας και κατάρτισης, κα¬ 
ταβάλλονται σε αυτόν κατά τον τρόπο και τους όρους που ορίζονται στις 
κοινές Υπουργικές αποφάσεις της παραγράφου 3 του άρθρου 4 του Ν. 
1960/1991. 

Άρθρο 4 
Διαχείριση πόρων 

Οι ενδιάμεσοι φορείς διαχειρίζονται τους εθνικούς και κοινοτικούς 
πόρους που διατίθενται κατά τις διατάξεις του παρόντος διατάγματος, 
για την εφαρμογή των ανατιθεμένων προγραμμάτων και μέτρων. 

Η διαχείριση αυτή διενεργείται σύμφωνα με τις προτάσεις των Επι¬ 
τροπών Παρακολούθησης που προβλέπονται από τους κανονισμούς 
ΕΟΚ του άρθρου 1 του παρόντος, ύστερα από έγκριση των προτάσεων, 
από τον Υπουργό Εθνικής Οικονομίας και τα αρμόδια όργανα της ΕΟΚ., 

Στις προτάσεις αυτές περιλαμβάνονται οι εξαμηνιαίες ανάγκες σε 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


649 


προσωπικό, υλικά, μελέτες, υπηρεσίες με τους αντίστοιχους προϋπολο¬ 
γισμούς, στους οποίους περιλαμβάνονται και τα πάσης φύσεως γενικά 
έξοδα. 

Άρθρο 5 

1. Ο ενδιάμεσος φορέας στα πλαίσια των εγκεκριμένων προτάσεων 
του άρθρου 4, ενεργεί για λογαριασμό του προσλήψεις προσωπικού, μι¬ 
σθώσεις υπηρεσιών, αναθέσεις μελετών και προμήθειες, αναγκαίες για 
την εκτέλεση και εφαρμογή των προγραμμάτων ή μέτρων τεχνικής 
βοήθειας και κατάρτισης και ακολούθως διαθέτει το προσλαμβανόμενο 
προσωπικό, τα υλικά και τις μισθούμενες υπηρεσίες στο φορέα που προ- 
βλέπεται από το πρόγραμμα ή το μέτρο. 

2. Προμήθειες με προϋπολογισμό μέχρι πεντακόσιες χιλιάδες δρχ. 
(500.000), διενεργούνται απευθείας από τον ενδιάμεσο φορέα μετά από 
αιτιολογημένη απόφαση του Προέδρου της οικείας Επιτροπής Παρακο¬ 
λούθησης. 

Αν ο προϋπολογισμός της προμήθειας είναι από πεντακόσιες χιλιάδες 
και μια δραχμή (500.001) και μέχρι τρία εκατομμύρια δρχ. 
(3.000.000), η προμήθεια διενεργείται από τον ενδιάμεσο φορέα, μετά 
από αιτιολογημένη απόφαση του Προέδρου της οικείας Επιτροπής Πα¬ 
ρακολούθησης ο οποίος επιλέγει μεταξύ τριών τουλάχιστον προσφορών 
που λαμβάνονται από κατάλληλους προμηθευτικούς οίκους. Αν ο προϋ¬ 
πολογισμός της προμήθειας υπερβαίνει το ποσό των τριών εκατομμυ¬ 
ρίων δρχ. (3.000.000), η προμήθεια διενεργείται από τον ενδιάμεσο 
φορέα, μετά από αιτιολογημένη απόφαση του Προέδρου της Κεντρικής 
Επιτροπής Παρακολούθησης, ο οποίος επιλέγει μεταξύ των προσφορών 
που υποβάλλονται από ενδιαφερομένους οίκους, μετά από δημοσίευση 
της πρόσκλησης. Η πρόσκληση του Προέδρου της Κεντρικής Επιτροπής 
Παρακολούθησης δημοσιεύεται σε δύο (2) τουλάχιστον εφημερίδες, από 
τις οποίες η μία ημερήσια πανελλήνιας κυκλοφορίας. 

Οι ενδιαφερόμενοι προμηθευτές υποβάλλουν τις προσφορές τους μέσα 
σε προθεσμία 15 ημερών από την τελευταία δημοσίευση της πρόσκλη¬ 
σης. Ο Πρόεδρος της Κεντρικής Επιτροπής Παρακολούθησης επιλέγει 
την πλέον συμφέρουσα προσφορά. Ακολούθως καταρτίζεται σύμβαση 
μεταξύ του ενδιαμέσου φορέα και του επιλεγέντα προμηθευτή. 

3. Η ανάθεση εκπόνησης μελέτης, αμοιβής μέχρι έξι εκατομμυρίων 
(6.000.000) δρχ., γίνεται από τον ενδιάμεσο φο^έα, μετά από αιτιολο¬ 
γημένη απόφαση του Προέδρου της οικείας Επιτροπής Παρακολούθη¬ 
σης σε πρόσωπο ή γραφείο μελετών με εμπειρία σχετική προς το αντι¬ 
κείμενο της μελέτης. 

Αν η αμοιβή της μελέτης υπερβαίνει το ποσό των έξι εκατομμυρίων 
(6.000.000) δρχ., η ανάθεση διενεργείται από τον ενδιάμεσο φορέα 
ύστερα από δημοσίευση πρόσκλησης για εκδήλωση ενδιαφέροντος. 

Η πρόσκληση του Προέδρου της οικείας Επιτροπής Παρακολούθη¬ 
σης δημοσιεύεται σε δύο (2) τουλάχιστον εφημερίδες, από τις οποίες η 
μία ημερήσια πανελλήνιας κυκλοφορίας. 

Οι ενδιαφερόμενοι μελετητές υποβάλλουν τις προσφορές τους μέσα σε 
προθεσμία 15 ημερών από την τελευταία δημοσίευση της πρόσκλησης. 
Ο Πρόεδρος της Επιτροπής Παρακολούθησης επιλέγει την πλέον συμ¬ 
φέρουσα προσφορά. Ακολούθως καταρτίζεται σύμβαση μεταξύ του εν¬ 
διάμεσου φορέα και του επιλεγέντα μελετητή. 

4. Η απασχόληση του αναγκαίου προσωπικού από τον ενδιάμεσο φο¬ 
ρέα που διατίθεται για την τεχνική υποστήριξη των κοινοτικών προ¬ 
γραμμάτων, γίνεται με την κάτωθι διαδικασία: 

Ο Πρόεδρος της οικείας Επιτροπής Παρακολούθησης προτείνει στο 
Υπουργείο Εθνικής Οικονομίας το απαιτούμενο κατά ειδικότητα και 
αριθμό προσωπικό, για την κάλυψη των αναγκών εκάστου προγράμμα¬ 
τος ή μέτρου. 

Μετά την έγκριση της προτάσεως αυτής ο ενδιάμεσος φορέας δημο¬ 
σιεύει πρόσκληση προς τους ενδιαφερομένους για να υποβάλλουν αίτηση 
με τα αναγκαία δικαιολογητικά. Η πρόσκληση αυτή δημοσιεύεται σε 
μία ημερήσια εφημερίδα των Αθηνών πανελληνίου κυκλοφορίας και σε 
μία εφημερίδα του τόπου που αφορά το εκτελούμενο πρόγραμμα ή μέ¬ 
τρο. Οι αιτήσεις και τα δικαιολογητικά υποβάλλονται σε αποκλειστική 
προθεσμία 15 ημερών από την τελευταία δημοσίευση. Ο ενδιάμεσος φο¬ 
ρέας αφού ελέγξει τα προσόντα και την καταλληλότητα των υποψηφίων, 
καταρτίζεται πίνακα επολογής κατά σειρά αξιολόγησης. Ακολούθως ο 
πίνακας υποβάλλεται στον Υπουργό Εθνικής Οικονομίας προς έγκριση. 

Μετά την έγκριση του πίνακος καταρτίζεται μεταξύ του' ενδιάμεσου 
φορέα και των επιλεγέντων, κατά τη σειρά του πίνακος, σύμβαση έργου 
ή εργασίας ιδιωτικού δικαίου ορισμένου χρόνου. Οι όροι και ο χρόνος 
της σύμβασης καθορίζεται από τη φύση και τις ανάγκες του προγράμ¬ 


ματος. Η σύμβαση δύναται να ανανεώνεται μέχρι πέρατος του προ¬ 
γράμματος. 

Μετά τη λήξη του εφαρμοσμένου προγράμματος ή μέτρου η σύμβαση 
λύεται αυτοδικαίως χωρίς καμμία αποζημίωση για την αιτία αυτή. 

Οι προσλαμβανόμενοι πρέπει να έχουν τα προσόντα διορισμού (εκτός 
του ανωτάτου ορίου ηλικίας) και να μη συντρέχουν στο πρόσωπό τους 
τα κωλύματα διορισμού που προβλέπονται κάθε φορά για τους μόνιμους 
δημοσίους υπαλλήλους. 

5. Συμβάσεις, οποιααδήποτε άλλης φύσης του ενδιάμεσου φορέα με 
τρίτους, στα πλαίσια της υποστήριξης των κοινοτικών προγραμμάτων, 
συνάπτονται με τους όρους και διαδικασίες της παραγράφου 2. 

Άρθρο 6 
Λοιπές διατάξεις 

1. Ανά εξάμηνο, αρχής γενομένης από της υπογραφής της σύμβασης, ο 
ενδιάμεσος φορέας υποχρεούται να υποβάλλει στο Υπουργείο Εθνικής 
Οικονομίας (Δ/νση Περιφερειακής Πολιτικής και Συντονισμού Κοινοτι¬ 
κών Προγραμμάτων) έκθεση διαχείρισης των διατεθέντων πόρων. 

Τα δικαιολογητικά κάθε δαπάνης τηρούνται από τον ενδιάμεσο φο¬ 
ρέα στην έδρα του και τίθενται στη διάθεση του Υπουργείου Εθνικής Οι¬ 
κονομίας και των αρμοδίων οργάνων της ΕΟΚ όταν ζητηθούν. 

2. Μη αναλώσιμα αγαθά που προμηθεύτηκε ο ενδιάμεσος φορέας 
κατά τη διαδικασία του άρθρου 3 του παρόντος, υποχρεούται όπως, 
μετά το πέρας της χρήσης για την οποία έγινε η προμήθειά τους, τα πα- 
ραδώσει στο Δημόσια κατά πλήρη την κυριότητα. 

Άρθρο 7 

Η ισχύς του παρόντος Διατάγματος, αρχίζει από τη δημοσίευσή του 
στην Εφημερίδα της Κυβερνήσεως. 

Στους Υφυπουργούς Εθνικής Οικονομίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 1 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 

ΑΡΙΣΤΕΙΔΗΣ ΤΣΙΠΛΑΚΟΣ ΚΩΝΣΤΑΝΤΙΝΟΣ ΔΟΥΣΗΣ 
--♦- *■·. 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 114 
Ρύθμιση θεμάτων που αφορούν την εφαρμογή κοινοτικών προγραμμά¬ 
των ή μέτρων του ιδιωτικού τομέα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 1 παρ. 1, 2 και 3, του Ν. 1338/1983 «Εφαρμογή 
του κοινοτικού δικάου» (ΦΕΚ Α 34), όπως τροποποιήθηκε από το άρ¬ 
θρο 6 του Ν. 1440/1984 «Συμμετοχή της Ελλάδος στο κεφάλαιο, στα 
αποθεματικά και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕΥΡΑΤΟΜ» (ΦΕΚ Α 70) και του 
άρθρου 65 του Ν. 1892/1990 (ΦΕΚ 101). 

β. Του άρθρου 4 παρ. 1 και 2 του Ν. 1960/1991 «Διατάξεις για τις 
χρηματιστηριακές συναλλαγές και την Διαχείριση προγραμμάτων της 
ΕΟΚ» (ΦΕΚ Α 123). 

' 2. Την κοινή απόφαση Υ 1687/17.2.1992 του Πρωθυπουργού και 
του Υπουργού Εθνικής Οικονομίας «Καθορισμός αρμοδιοτήτων των 
Υφυπουργών Εθνικής Οικονομίας» (ΦΕΚ Β 104). 

3. Την με αριθμ. 109/1992 γνωμοδότηση του Συμβουλίου της Επι¬ 
κράτειας, με πρόταση των Υφυπουργών Εθνικής Οικονομίας, αποφασί¬ 
ζουμε: 

I 

Άρθρο 1 

Με το παρόν Διάταγμα, λαμβάνοντας συμπληρωματικά μέτρα για 
την εκτέλεση του κανονισμού του Συμβουλίου ΕΟΚ αριθ. 2088 της 
23.7.1985 «για τα Ολοκληρωμένα Μεσογειακά Προγράμματα» και 
του κανονισμού του Συμβουλίου ΕΟΚ αριθμ. 2052 της 24.7.1988 
«για την αποστολή των διαρθρωτικών ταμείων, την αποτελεσματικό- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


τητά τους χαι τον συντονισμό των παρεμβάσεών τους μεταξύ τους, κα¬ 
θώς και με τις Παρεμβάσεις της Ευρωπαϊκής Τράπεζας Επενδύσεων και 
των άλλων υφισταμένων χρηματοδοτικών οργάνων», που δημοσιεύτη¬ 
καν στην ελληνική γλώσσα στην Επίσημη Εφημερίδα των Ευρωπαϊκών 
Κοινοτήτων, την 27.7.1985 και την 15.7.1988 (Αριθ. 197 χαι 185 
αντίστοιχα). 

Άρθρο 2 . 

Ανάθεση σε ενδιάμεσο φορέα 

1. Με απόφαση του Υπουργού Εθνικής Οιχονομίας, δύναται να ανα¬ 
τίθεται σε ενδιάμεσους φορείς του δημοσίου ή ιδιωτικού τομέα που, είναι 
νομικά πρόσωπα μη κερδοσκοπικού χαρακτήρα καθώς χαι σε νομικά 
πρόσωπα του Δημόσιου τομέα, η εφαρμογή και διαχείριση προγραμμά¬ 
των ή μέτρων, συμπεριλαμβανομένων χαι των μέτρων τεχνικής βοή¬ 
θειας και κατάρτισης που χρηματοδοτούνται εν μέρει ή συνολικά από 
την Ευρωπαϊκή Οικονομική Κοινότητα (ΕΟΚ) και αφορούν έργα του 
ιδιωτικού τομέα της οικονομίας, καθώς και η διαχείριση των αντίστοι¬ 
χων πόρων. 

2. Η ανάθεση της εφαρμογής και διαχείρισης προγραμμάτων ή μέ¬ 
τρων με προϋπολογισμό μέχρι 80 εκατομμύρια δραχ. γίνεται σε περί¬ 
πτωση επείγοντος, απευθείας με αιτιολογημένη απόφαση του Υπουργού 
Εθνικής Οικονομίας. Σε κάθε άλλη περίπτωση η ανάθεση της εφαρμο¬ 
γής και διαχείρισης προγραμμάτων ή μέτρων γίνεται με απόφαση του 
Υπουργού Εθνικής Οικονομίας μετά από πρόσκληση για εκδήλωση εν¬ 
διαφέροντος και γνώμη της Επιτροπής της παραγράφου. 

Η πρόσκληση ενδιαφέροντος περιλαμβάνει ιδίως το αντικείμενο του 
έργου, τον προϋπολογισμό του και τους όρους συμμετοχής και δημο¬ 
σιεύεται σε δύο ημερήσιες εφημιερίδες Αθηνών και Θεσσαλονίκης, πα¬ 
νελληνίου κυκλοφορίας. 

Μέσα σε αποκλειστική προθεσμία 15 ημερών από την τελευταία δη¬ 
μοσίευση της πρόσκλησης οι ενδιαφερόμενοι φορείς υποβάλλουν την 
προσφορά τους. Η Επιτροπή της παραγράφου 3, ελέγχει τις προτάσεις 
και γνωμοδοτεί μέσα σε προθεσμία 15 ημερών, που αρχίζει από την 
λήξη της προθεσμίας για την υποβολή προσφορών. 

3. Στο Υπουργείο Εθνικής Οικονομίας συνιστάται Επιτροπή από ένα 
Σύμβουλο ή Πάρεδρο του Νομικού Συμβουλίου του Κράτους που υπη¬ 
ρετούν στο Γραφείο Νομικού Συμβούλου του Υπουργείου αυτού ως 
Πρόεδρο και τους προϊσταμιένους των Δ/νσεων Δημοσίων Επενδύσεων, 
Περιφερειακής Πολιτικής και Συντονισμού Κοινοτικών Προγραμμά¬ 
των, Εφαρμογής και Εκταμιεύσεων του Ευρωπαϊκού Ταμείου Περιφε¬ 
ρειακής Ανάπτυξης και Ανάπτυξης του Υπουργείου Εθνικής Οικονο¬ 
μίας. Αντί του προϊσταμένου Δ/νσεως μπορεί να ορίζεται ένας από τους 
Προϊσταμένους Τμήματος της οικείας Διεύθυνσης. 

Τα μέλη της Επιτροπής ορίζονται με απόφαση του Υπουργού Εθνι¬ 
κής Οικονομίας για τρία το πολύ χρόνια. Με την ίδια απόφαση ορίζεται 
ως Γραμματέας της Επιτροπής ένας υπάλληλος του Υπουργείου Εθνι¬ 
κής Οικονομίας. 

4. Αν ο ενδιάμεσος φορέας είναι νομικό πρόσωπο του ιδιωτικού τομέα 
πρέπει να πληροί τις ακόλουθες προϋποθέσεις: 

α) Να έχει διοικητική και χρηματοδοτική ικανότητα ώστε να δύναται 
να φέρει σε πέρας το έργο που του ανατίθεται. 

β) Να διαθέτει εμπειρία στον τομέα που αφορά το αντικείμενο του 
προγράμματος ή μέτρου. 

5. Η απόφαση ανάθεσης του Υπουργού Εθνικής Οικονομίας γνωστο¬ 
ποιείται στις αρμόδιες Κοινοτικές αρχές. 

6. Μεταξύ του Υπουργού Εθνικής Οικονομίας και του ενδιάμεσου φο¬ 
ρέα, καταρτίζεται σύμβαση σύμφωνα με τους όρους της απόφασης ανά¬ 
θεσης και τα οριζόμενα στις κοινές Υπουργικές αποφάσεις της παραγρά¬ 
φου 3 του άρθρου 4 του Ν. 1960/1991. 

Άρθρο 3 

Οι δαπάνες του ενδιάμεσου φορέα για την εφαρμογή και διαχείριση 
προγραμμάτων ή μέτρων τεχνικής βοήθειας και κατάρτισης, καταβάλ¬ 
λονται σε αυτόν κατά τον τρόπο και τους όρους που ορίζονται στις κοινές 
Υπουργικές αποφάσεις της παραγράφου 3 του άρθρου 4 του Ν. 1960/ 
1991. 

Άρθρο 4 
Διαχείριση πόρων 

1. Οι ενδιάμεσοι φορείς διαχειρίζονται τους εθνικούς και κοινοτικούς 


πόρους που διατίθενται κατά τις διατάξεις του παρόντος διατάγματος, 
για την εφαρμογή των ανατιθεμένων προγραμμάτων και μέτρων. 

Η διαχείριση αυτή διενεργείται σύμφωνα με τους όρους εκτέλεσης 
των σχετικών προγραμμάτων ή μέτρων που εγκρίνονται από τον 
Υπουργό Εθνικής Οικονομίας και τις Ευρωπαϊκές Κοινότητες. 

2. Η διαχείριση των παραπάνω πόρων γίνεται υπό την άμεση επο- 
πτεία του Υπουργού Εθνικής Οικονομίας κατά τρόπο εξασφαλίζοντα 
την διαφάνεια της διαχείρισης. 

Η εποπτεία συνίσταται σε έλεγχο νομιμότητας των δαπανών και 
ιδίως εάν αυτές προβλέπονται από το οικείο πρόγραμμα ή μέτρο σύμ¬ 
φωνα με το άρθρο 6 του παρόντος. Ο ενδιάμεσος φορέας υποχρεούται να 
θέτει υπόψη των αρμοδίων οργάνων του Υπουργείου Εθνικής Οικονο¬ 
μίας και της Ευρωπαϊκής Κοινότητας όλα τα στοιχεία της διαχείρισης. 
Τα όργανα και η διαδικασία ελέγχου της διαχείρισης των καταβαλλο- 
μένων στον ενδιάμεσο φορέα ποσών γίνονται σύμφωνα με τις αποφάσεις 
της παραγράφου 3 του άρθρου 4 του Ν. 1960/1991. 

Άρθρο 5 · 

Διαδικασία εφαρμογής προγραμμάτων ή μέτρων 

Η εφαρμογή των ανατιθεμένων κατά τις διατάξεις του παρόντος δια¬ 
τάγματος προγραμμάτων ή μέτρων γίνεται με την ακόλουθη διαδικα¬ 
σία: 

1. Ο ενδιάμεσος φορέας δημοσεύει πρόσκληση για την υποβολή προ¬ 
τάσεων από επιχειρήσεις του ιδιωτικού τομέα που επιθυμούν να εντα¬ 
χθούν στο πρόγραμμα ή μέτρο. Η πρόσκληση δημοσιεύεται σε δύο (2) 
εφημερίδες πανελληνίου κυκλοφορίας των Αθηνών και της Θεσσαλονί¬ 
κης- 

Οι προτάσεις υποβάλλονται μέσα σε προθεσμία 30 ημερών από την 
ημερομηνία της τελευταίας δημοσίευσης. 

2. Η πρόσκληση περιλαμβάνει ιδίως τους όρους συμμετοχής των επι¬ 
χειρήσεων στο πρόγραμμα ή μέτρο, τις δαπάνες που καλύπτονται, την 
προθεσμία υποβολής των προτάσεων συμμετοχής και τα κριτήρια αξιο¬ 
λόγησης, τα οποία καθορίζει ο Υπουργός Εθνικής Οικονομίας μετά από 
εισήγηση του ενδιάμεσου φορέα. 

3. Οι προτάσεις αξιολογούνται από την Επιτροπή της παραγράφου 4. 

Η Επιτροπή υποβάλει τη σχετική γνωμοδότηση στον Υπουργό Εθνι¬ 
κής Οικονομίας μέσα σε 15 ημέρες από την περέλευση σε αυτή των 
προτάσεων. Ο Υπουργός αποφασίζει μέσα σε προθεσμία 20 ημερών από 
την περέλευση σε αυτόν της γνωμοδότησης. 

Αν παρέλθε άπρακτη η τελευταία προθεσμία, οι προτάσεις των επι¬ 
χειρήσεων για τις οποίες έχει γνωμοδοτήσει θετικά η Επιτροπή, θεω¬ 
ρούνται εγκριθείσες κατά τη σειρά αξιολόγησής τους. 

4. Στο Υπουργείο Εθνικής Οικονομίας συνιστάται Επιτροπή από δύο 
υπαλλήλους του Υπουργείου Εθνικής Οικονομίας, δύο εκπροσώπους 
των Ευρωπαϊκών Κοινοτήτων, δύο εκπροσώπους του ενδιάμεσου φορέα 
και τρεις ειδικούς, κατά περίπτωση, επιστήμονες. 

Τα μέλη της Επιτροπής ορίζονται με απόφαση του Υπουργού Εθνι¬ 
κής Οικονομίας για τρία το πολύ χρόνια. 

Με την ίδια απόφαση ορίζονται από τα παραπάνω μέλη ο Πρόεδρος 
και ως γραμματέας ένας υπάλληλος του Υπουργείου Εθνικής Οικονο- 
μίας. 

5. Μεταξύ του ενδιάμεσου φορέα και της επιχείρησης της οποίας η 
πρόταση εγκρίθηκε υπογράφεται σύμβαση. Η σύμβαση αυτή περιλαμ¬ 
βάνει, ιδίως, σαφή περιγραφή του προς εκτέλεση έργου σε φάσεις, το 
αντίστοιχο χρονοδιάγραμμα, το συνολικό προϋπολογισμό και τις πηγές 
χρηματοδότησής του. 

Άρθρο 6 

Δαπάνες ιδιωτικού φορέα - Τήρηση στοιχείων 

1. Οι δαπάνες των έργων, που καλύπτονται από το πρόγραμμα ή μέ¬ 
τρο, ορίζονται στον προϋπολογισμό του έργου για τον οποίο έχει καταρ¬ 
τιστεί η σύμβαση της παραγράφου 5 του άρθρου 5. 

Οι δαπάνες αυτές καταβάλλονται στις επιχειρήσεις μέσω του ενδιά¬ 
μεσου φορέα κατά το μέρος που καλύπτονται σύμφωνα με το πρό¬ 
γραμμα ή μέτρο από τους Κοινοτικούς πόρους και το Δημόσιο. 

Η καταβολή της δαπάνης γίνεται αφού ενδιάμεσος φορέας προβεί σε 
έλεγχο της καλής εκτέλεσης του έργου από την επιχείρηση και διαπι¬ 
στώσει την εκτέλεσή του σύμφωνα με το χρονοδιάγραμμα και τον προϋ¬ 
πολογισμό που προβλέπεται στην σύμβαση. 

2. Για το σύνολο των δαπανών του έργου, η επιχείρηση τηρεί τα βι- 

βλία και στοιχειά που προβλέπονται από τις διατάξεις του Κώδικα Φο¬ 
ρολογικών Στοιχείων. 

Όλα τα δικαιολογητικά και παραστατικά στοιχεία των δαπανών 
κάθε έργου τηρούνται από τις επιχειρήσεις σε ειδική μερίδα καθ’ όλη την 
διάρκεια του έργου και στην συνέχεια για πέντε χρόνια από την ημερο¬ 
μηνία της λήξης της σύμβασης και τίθενται στην διάθεση του ενδιάμε¬ 
σου φορέα ή του Υπουργείου Εθνικής Οικονομίας ή των οργάνων των 
Ευρωπαϊκών Κοινοτήτων. 

Άρθρο 7 

Υποχρεώσεις ενδιάμεσου φορέα 

1. Ο ενδιάμεσος φορέας υποβάλλει στο Υπουργείο Εθνικής Οικονο¬ 
μίας, ανά εξάμηνο, από της υπογραφής της σύμβασης ανάθεσης προ¬ 
γράμματος ή μέτρου, έκθεση διαχείρισης των διατεθέντων πόρων που 
συνοδεύεται για κάθε εκταμίευση από βεβαίωση της καλής εκτέλεσης 
του χρηματοδοτούμενου έργου σύμφωνα με το χρονοδιάγραμμα και τον 
προϋπολογισμό του. 

2. Αν από ελέγχους του ενδιάμεσου φορέα ή του Υπουργείου Εθνικής 
Οικονομίας ή των οργάνων των Ευρωπαϊκών Κοινοτήτων προκύπτει 
ότι ορισμένες δαπάνες που πραγματοποίησε η επιχείρηση δεν είναι νόμι¬ 
μες ή δεν καλύπτονται από τα προγράμματα ή μέτρα, ο ενδιάμεσος φο¬ 
ρέας εκχωρεί στο Δημόσιο τη σχετική απαίτηση προς επιστροφή του 
αντίστοιχου ποσού. 

Με,βάση την εκχώρηση το ποσό της απαίτησης βεβαιούται ως δημό¬ 
σιο έσοδο και εισπράττεται κατά τις κείμενες διατάξεις περί εισπράξεως 
δημοσίων εσόδων. 

Άρθρο 8 

Η ισχύς του παρόντος διατάγματος άρχεται από την δημοσίευσή του 
στην Εφημερίδα της Κυβερνήσεως. 

Στους Υφυπουργούς Εθνικής Οικονομίας, αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 1 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ' 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 

ΑΡΙΣΤΕΙΔΗΣ ΤΣΙΠΛΑΚΟΣ ΚΩΝΣΤΑΝΤΙΝΟΣ ΔΟΥΣΗΣ 
-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 115 
Τροποποίηση του Π.Δ/τος 61/1985 «Έγκριση Κανονισμού Εσωτερι¬ 
κής Λειτουργίας της Ελληνικής Επιτροπής Συνεργασίας με την 

υΝΙΤΕϋ ΝΑΤΙΟΝ3 ΟΗΙΙΌΪΙΕΝ’8 ΕϋΝϋ Ταμείο των Ηνωμένων 

Εθνών για την Προστασία του Παιδιού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 687/1977 «περί συστάσεως 
Ελληνικής Επιτροπής Συνεργασίας με την ΙΙΝΚΈΡ» (ΦΕΚ 252/Α/ 
1977). 

2. Τις διατάξεις των άρθρων 23 και 24 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/Α/1985). 

3. Τις διατάξεις των άρθρων 1 και 5 του Π.Δ/τος 437/1985 «Κα¬ 
θορισμός και ανακατανομή των αρμοδιοτήτων των Υπουργείων» (ΦΕΚ 
157/Α/1985). 

4. Την με αριθ. Υ.1660/1007556/116/0006Α/24.1.92 Κοινή 
Απόφαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών» (ΦΕΚ 31/Β-/92). 

5. Την αριθ. 27/1992 γνωμοδότηση του Συμβουλίου της Επικρά¬ 
τειας, με πρόταση των Υπουργών Εξωτερικών και Υγείας, Πρόνοιας 
και Κοινωνικών Ασφαλίσεων και· του Υφυπουργού Οικονομικών, απο¬ 
φασίζουμε: 

Άρθρο 1 

Τροποποιείται το Π.Δ/γμα 61/1985 «Έγκριση Κανονισμού Εσω¬ 


τερικής Λειτουργίας της Ελληνικής Επιτροπής Συνεργασίας με την 
υΝΙΤΕϋ ΝΑΉΟΝ5 ΟΗΙΙΌΚΕΝ’δ ΓυΝϋ Ταμείο των Ηνωμένων 
Εθνών για την προστασία του παιδιού ως εξής: 

Άρθρο 2 

Η παράγραφος 13 του άρθρου 7 τουΒ.Δ/τος 61/1985 (ΦΕΚ 24/ 
Α/85) καταργείται. 

Άρθρο 3 

Το άρθρο 9 αντικαθίσταται ως εξής: 

Τμήματα 

1. Η Επιτροπή λειτουργεί με τέσσερα τμήματα. 

α) Το Τμήμα Κάρτας και Συλλογής Πόρων που ασχολείται ειδικό¬ 
τερα: 

αΐ. Με την επιλογή, διαφήμιση και διάθεση της Κάρτας και των άλ¬ 
λων προϊόντων της υΝΙΟΕΓ και της Επιτροπής, καθώς επίσης και με 
την διεκπεραίωση κάθε εργασίας που έχει σχέση με το πιο πάνω αντικεί¬ 
μενο. 

α2. Με την οργάνωση εκδηλώσεων για Συλλογή Οικονομικών Πό¬ 
ρων και γενικά με τον σχεδιασμό και την φροντίδα για δυνατότητες συλ¬ 
λογής οικονομικών πόρων. 

β) Το Τμήμα Οικονομικών και Διοικητικών Υπηρεσιών που ασχολεί- 
ται γενικά με την οικονομική διαχείριση της Επιτροπής και τα θέματα 
προσωπικού, που καθορίζονται λεπτομερώς με απόφαση του Εκτελεστι¬ 
κού Συμβουλίου. 

γ) Το Τμήμα Πληροφόρησης και Εκπαίδευσης για την Ανάπτυξη που 
ασχολείται: 

γΐ. Με την Πληροφόρηση του κοινού πάνω στο έργο της ΙΙΝΙΟΕΕ. 

γ2. Με την ανάπτυξη των σκοπών της και γενικά των δραστηριοτή¬ 
των τόσο της ϋΝΙΟΕΕ όσο και της Επιτροπής. 

γ3. Με την μελέτη, εισήγηση και παρακολούθηση της εφαρμογής 
των δραστηριοτήτων στην Ελλάδα. 

δ) Το Τμήμα Γραμματείας ασχολείται ειδικότερα: 

Με την διεκπεραίωση της εισερχόμενης και εξερχόμενης αλληλογρα¬ 
φίας, με την εσωτερική διανομή των εγγράφων, την επιμέλεια των πρα¬ 
κτικών του Εκτελεστικού Συμβουλίου και γενικότερα με τη διεκπεραί¬ 
ωση των εργασιών Γραμματείας. 

2. Κάθε ένα από τα Τμήματα της Επιτροπής αποτελείται από τον 
Προϊστάμενό του και τους υπαλλήλους του, ο αριθμός των οποίων θα 
καθορίζεται με απόφαση του Εκτελεστικού Συμβουλίου, σύμφωνα με τις 
ανάγκες της Επιτροπής. 

3. Για τις ανάγκες της Επιτροπής συνιατώνται οι εξής είκοσι (20) θέ¬ 
σεις προσωπικού: 

Τέσσερις (4) θέσεις Προϊσταμένων Τμημάτων. 

Τρεις (3) θέσεις βοηθών Προϊσταμένων για τα πλην Γραμματείας 
Τμήματα. 

Τέσσερις (4) θέσεις υπαλλήλων στο Τμήμα Κάρτας και Συλλογής 
Πόρων. 

Τρεις (3) θέσεις υπαλλήλων στο Τμήμα Πληροφόρησης και Εκπαί¬ 
δευσης για την Ανάπτυξη. 

Μία (1) θέση βοηθού Λογιστού. 

Μία (1) θέση Ταμία-βοηθού Λογιστού. 

Μία (1) θέση Αποθηκάριου. 

Μία (1) θέση Βοηθού Αποθηκάριου-Οδηγού ΙΧΦ. 

Μία (1) θέση Πωλητού στο Κατάστημα. 

Μία (1) θέση Καθαρίστριας. 

4. Προσόντα πρόσληψης σε θέσεις της Επιτροπής: 

α) Για τις θέσεις Προϊσταμένων των Τμημάτων Κάρτας και Συλλο¬ 
γής Πόρων και Πληροφόρησης και Εκπαίδευσης για την Ανάπτυξη 
απαιτείται πτυχίο ανώτατης σχολής και άριστη γνώση της Αγγλικής ή 
Γαλλικής γλώσσας. 

β) Για τη θέση Προϊσταμένου του Οικονομικού Τμήματος απαιτείται 
πτυχίο Ανωτάτης Οικονομικής Σχολής και δυνατότητα τήρησης λογι¬ 
στικών βιβλίων Δ’ Κατηγορίας. 

γ) Για την θέση Προϊσταμένου Γραμματείας και Βοηθών Προϊσταμέ¬ 
νων απαιτείται τουλάχιστον απολυτήριο Λυκείου ή Παλαιού Εξαταξίου 
Γ υμνασίου και άρτια γνώση της Αγγλικής ή Γ αλλικής γλώσσας, καθώς 
επίσης και δακτυλογραφία Ελληνικής και ξένης γραφομηχανής. 

δ) Για όλες τις υπόλοιπες θέσεις εργασίας, πλην του βοηθού Αποθη- 

κάριου χαι της Καθαρίστριας, απαιτείται απολυτήριο Λυκείου ή πα¬ 
λαιού Εξαταξίου Γυμνασίου. 

ε) Για τις θέσεις του βοηθού Αποθηκάριου χαι της καθαρίστριας 
απαιτείται απολυτήριο σχολείου στοιχειώδους εκπαίδευσης. 

5. Με απόφαση του Προέδρου και του Γενικού Γραμματέα καθορίζο¬ 
νται τα ειδικά καθήκοντα των παραπάνω υπαλλήλων και κατανέμονται 
ή ανακατανέμονται στα διάφορα τμήματα ανάλογα με τις συνθήκες ερ¬ 
γασίας κάθε φορά. 

6. Οι παραπάνω υπάλληλοι προσλαμβάνονται μετά από προκήρυξη 
των θέσεων. 

Η πρόσληψη θα γίνεται μετά από απόφαση του Εκτελεστικού Συμ¬ 
βουλίου και ύστερα από πρόταση Επιτροπής Επιλογής, που θα συνιστά- 
ται απ’ αυτό. Η σχέση εργασίας θα είναι Ιδιωτικού Δικαίου αορίστου 
χρόνου. 

Οι αμοιβές και τα πάσης φύσεως επιδόματα του προσωπικού καθορί¬ 
ζονται με απόφαση του Εκτελεστικού Συμβουλίου. 

Σε περίπτωση που οι αμοιβές και τα πάσης φύσεως επιδόματα είναι 
ανώτερα από αυτά που καθορίζονται από τις γενικές ή ειδικές συλλογι¬ 
κές συμβάσεις εργασίας ή αποφάσεις Διαιτητικών Δικαστηρίων, η από¬ 
φαση του Εκτελεστικού Συμβουλίου υπόκειται σε έγκριση των Υπουρ¬ 
γείων Υγείας και Πρόνοιας και Οικονομικών. 

7. Η Επιτροπή με απόφαση του Εκτελεστικού Συμβουλίου που υπό- 
κειται σε έγκριση του Υπουργείου Υγείας, Πρόνοιας και Κοινωνικών 
Ασφαλίσεων, μπορεί να προσλαμβάνει έκτακτο προσωπικό με σύμβαση 
εργασίας ορισμένου χρόνου για την αντιμετώπιση εκτάκτων ή εποχια¬ 
κών οιναγκών. 

8. Ο Προϊστάμενος του Οικονομικού Τμήματος: 

α) θεωρεί τα διπλότυπα είσπραξης τα οποία υπογράφει ο Ταμίας. 

β) Εκδίδει και υπογράφει τα εντάλματα πληρωμών, μέσα στα πλαί¬ 
σια των πιστώσεων του Προϋπολογισμού που έχει εγκριθεί από το Εκτε¬ 
λεστικό Συμβούλιο, τα οποία προσυπογράφονται, όπως παραπάνω, από 
το Γενικό Γραμματέα και από τον Οικονομικό Σύμβουλο. 

γ) Κινεί με το Γενικό Γραμματέα και τον Οικονομικό Σύμβουλο τους 
Τραπεζικούς λογαριασμούς της Επιτροπής, σύμφωνα με τις διατάξεις 
του άρθρου 7 του ισχύοντος Κανονισμού Εσωτερικής Λειτουργίας. 

δ) Εκδίδει, οπισθογραφεί, αποδέχεται και γενικά υπογράφει μαζί με 
το Γενικό Γραμματέα και τον Οικονομικό Σύμβουλο, επιταγές, συναλ¬ 
λαγματικές, γραμμάτια και λοιπά αξιόγραφα. 

ε) Διαχειρίζεται για τις τρέχουσες ανάγκες της Επιτροπής το ποσό 
που καθορίζεται με απόφαση του Εκτελεστικού Συμβουλίου. 

στ) Τηρεί κάτω από την εποπτεία και τον έλεγχο του Οικονομικού 
Συμβούλου τα λογιστικά βιβλία, που προβλέπει το άρθρο 17. 

ζ) θεωρεί με την υπογραφή του τα: 

Δελτία Εισαγωγής Υλικών. 

Δελτία Εξαγωγής Υλικών. 

Δελτία Εισαγωγής Προϊόντων. 

Πιστωτικά σημειώματα. 

9. Ο Ταμίας τηρεί το ταμείο της Επιτροπής και διενεργεί πληρωμές 
και εισπράξεις σύμφωνα με τις διατάξεις των άρθρων του παρόντος Κα¬ 
νονισμού. Επιπλέον υπογράφει τις αποδείξεις εισπράξεως και θεωρεί αυ¬ 
τές οι οποίες αφορούν έσοδα από συνεισφορές. 

10. Οι Προϊστάμενοι των τεσσάρων (4) τμημάτων υπογράφουν την 
τρέχουσα αλληλογραφία των τμημάτων τους μετά από έγγραφη εντο- 
λή-εξουαιοδότηαη τού Γ ενικού Γ ραμματέα και με την ένδειξη «αντ’ αυ¬ 
τού». 

11. Τα τέσσερα τμήματα συνεργάζονται άμεσα μετοιξύ τους για την 
προώθηση του έργου της Επιτροπής, ώστε αφενός μεν να αλληλοτροφο- 
δοτούνται με την απαραίτητη πληροφόρηση, αφετέρου να αποφεύγονται 
φαινόμενα σύγκρουσης ή αλληλεπικάλυψης ενεργειών και αρμοδιοτή¬ 
των. 

Άρθρο 4 

Το άρθρο 12 αντικαθίσταται ως εξής: 

Ομάδες ή Επιτροπές Μελέτης-Εργασίας 

1. Με απόφαση του Εκτελεστικού Συμβουλίου μπορεί να συγκροτού¬ 
νται Ομάδες ή Επιτροπές για την εισήγηση, τον προγραμματισμό και 
την υλοποίηση θεμάτων, έργων και εκδηλώσεων οι οποίες θα έχουν ως 
στόχο την επίτευξη των σκοπών της ϋΝΙΟΕΓ, όπως αυτές αναφέρονται 
στο άρθρο 2 του ισχύοντος Κανονισμού Εσωτερικής Λειτουργίας. 

2. Ειδικά για τις προμήθειες συγκροτείται με απόφαση του Εκτελε¬ 


στικού Συμβουλίου Τριμελής Επιτροπή Προμηθειών αποτελούμενη από 
Μέλη του Εκτελεστικού Συμβουλίου. Η θητεία των Μελών της Επιτρο¬ 
πής δεν μπορεί να είναι διάρκειας πέραν των δύο ετών. 

3. Σε περιπτώσεις νέων προσλήψεων για κάλυψη Οργανικών θέ¬ 
σεων, συγκροτείται κατά περίπτωση, με απόφαση του Εκτελεστικού 
Συμβουλίου, Τριμελής Επιτροπή Επιλογής Προσωπικού αποτελούμενη 
από Μέλη του Εκτελεστικού Συμβουλίου. 

Άρθρο 5 

Το άρθρο 17 αντικαθίσταται ως εξής: 

Βιβλία και στοιχεία που πρέπει να τηρεί η Επιτροπή 

Α. Γενικά Βιβλία: 

1. Βιβλίο Πρωτοκόλλου για τα εισερχόμενα και εξερχόμενα έγ¬ 
γραφα. 

2. Βιβλίο Πρακτικών του Εκτελεστικού Συμβουλίου που θα καταχω- 
ρούνται τα πρακτικά των συνεδριάσεων. 

3. Βιβλίο Ατελειών. 

Β. Λογιστικά Βιβλία: 

1. Βιβλίο Απογραφών και Ισολογισμών. 

2. Γενικό Ημερολόγιο. 

3. Ημερολόγιο Πωλήσεων. 

4. Βιβλίο Αποθήκης. 

5. Βιβλίο Μητρώου Παγίων Στοιχείων. 

6. Βιβλίο Χρεογράφων. 

7. Γενικό Καθολικό. 

8. Βιβλίο Πράξεων Ισολογισμού. 

Γ. Λογιστικά στοιχεία: 

1. Δελτίο Εισαγωγής Υλικών. 

2. Δελτίο Εισαγωγής Προϊόντων. 

3. Δελτίο Εξαγωγής Υλικών. 

4. Χρεωστικό Σημείωμα και Δελτίο Αποστολής. 

5. Πιστωτικό Σημείωμα. 

6. Απόδειξη Εισπράξεως. 

Δ. Κάθε άλλο βιβλίο και στοιχείο που κατά την κρίση του Εκτελεστι¬ 
κού Συμβουλίου είναι αναγκαίο για την λειτουργία της Επιτροπής. 

Άρθρο 6 

Το άρθρο 18 αντικαθίσταται ως εξής: 

Ταμείο 

1. Το Ταμείο της Επιτροπής, χρεώνεται με τα χρηματικά ποσά που 
εισπράττονται κάθε φορά με τα διπλότυπα αποδείξεων είσπραξης και πι¬ 
στώνεται βάσει των χρηματικών ενταλμάτων που εκδίδόνται για τις 
ενεργούμενες δαπάνες. 

2. Για την έκδοση των ενταλμάτων πληρωμής απαιτούνται τα παρα¬ 
κάτω δικαιολογητικά: 

α. Απόφαση του Εκτελεστικού Συμβουλίου για την έγκριση της δα¬ 
πάνης. 

β. Τιμολόγιο Πώλησης. 

Δελτίο Αποστολής Προϊόντων. 

Δελτίο Εισαγωγής Προϊόντων. 

Εξοφλητική Απόδειξη ή Απόδειξη είσπραξης όπου δεν είναι δυνατή η 
έκδοση τιμολογίου. 

γ. Τιμολόγιο Πώλησης. 

Δελτία Αποστολής Υλικού. 

Εξοφλητική Απόδειξη ή 

Απόδειξη Είσπραξης όπου δεν είναι δυνατή η έκδοση τιμολογίου και 
βεβαίωση εκτέλεσης έργου από τον αρμόδιο Προϊστάμενο εκάστου τμή¬ 
ματος και έγκριση από τον Προϊστάμενο των Οικονομικών και Διοικητι¬ 
κών Υπηρεσιών. 

δ. Κάθε άλλο δικαιολογητικό στοιχείο, που θα καθορίζει το Εκτελε¬ 
στικό Συμβούλιο, με το οποίο θα πιστοποιείται η Κανονική ενέργεια της 
δαπάνης. 

3. Τα ποσά τα οποία προέρχονται από επιδοτήσεις και επιχορηγήσεις 
των Κεντρικών Γραφείων ΙΙΝΙΟΕΓ Νέας Υόρκης και Ευρώπης προς 
την Ελληνική Επιτροπή για συγκεκριμμένους σκοπούς και προγράμ¬ 
ματα διαχειρίζεται και διαθέτει το Εκτελεστικό Συμβούλιο, σύμφωνα με 
τις κατευθύνσεις και οδηγίες των παραπάνω Γραφείων βάσει των γενι¬ 
κών αρχών της ΙΓΝΙΟΕΓ ως και της Αναγνωριστικής Συμφωνίας 

(ΦΕΚ 186/Α/18.8.1979). 

Πλήρης απολογισμός της διαχείρισης και διάθεσης των παραπάνω 
ποσών αποδίδεται στα παραπάνω Γραφεία από τα οποία ελέγχεται η 
διάθεση των ποσών αυτών. Ο απολογισμός αυτός κοινοποιείται στα 
Υπουργεία Εξωτερικών και Υγείας, Πρόνοιας και Κοινωνικών Ασφαλί¬ 
σεων για ενημέρωσή τους. 

Άρθρο 7 

Το άρθρο 19 αντικαθίσταται ως εξής: 

1. Προϊόντα. 

α. Όλα τα προϊόντα προς εμπορία που προέρχονται από οποιαδήποτε 
πηγή ή αιτία εισάγονται στην αποθήκη της Επιτροπής και παραλαμβά- 
νονται από τον Αποθηκάριο με Δελτία Εισαγωγής Προϊόντων που εκδί- 
δεται και υπογράφεται από αυτόν και θεωρείται από τον Προϊστάμενο 
των Οικονομικών και Διοικητικών υπηρεσιών και καταχωροΰνται στο 
Βιβλίο Αποθήκης. 

β. Η διακίνηση οποιοσδήποτε προϊόντος προς εμπορία γίνεται με χρε¬ 
ωστικό Σημείωμα - Δελτίο Αποστολής ή με Δελτίο Εσωτερικής Διακί¬ 
νησης που εκδίδεται και υπογράφεται από τις αρμόδιες υπηρεσίες και 
θεωρείται από τον Προϊστάμενο Οικονομικών και Διοικητικών υπηρε¬ 
σιών με αντίστοιχη και σχετική ενημέρωση των Λογιστικών Βιβλίων. 

2. Υλικά. 

Με τον όρο υλικά εννοούνται: 

α. Γραφική ύλη, πληροφοριακό υλικό, ενημερωτικό υλικό, διαφημι¬ 
στικό υλικό και οποιοδήποτε άλλο υλικό για το οποίο δεν απαιτείται η 
έκδοση Δελτίου Εισαγωγής Υλικών. 

β. Η έκδοση Δελτίου Εισαγωγής Υλικών απαιτείται σε περιπτώσεις 


κτήσεως πάγιων περιουσιακών στοιχείων. Εκδίδεται και θεωρείται από 
τον Προϊστάμενο Οικονομικών και Διοικητικών Υπηρεσιών και κατα- 
χωρείται στο Βιβλίο παγίων Μητρώου της Επιτροπής. 

Στον Υπουργό Υγείας, Πρόνοιας κάι Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος Προεδρικού Διατάγ- 
ματος. 

Αθήνα, 26 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΝΤ. ΣΑΜΑΡΑΣ ΚΩΝ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΓΕΩΡΓΙΟΣ ΣΟΥΡΛΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο Π.Δ. 260/3.8.1990 «Ίδρυση των Αμίσθων Προξενείων Ντου- 
μπάϊ φυΒΑΙ) και Αμπού Ντάμπι (ΑΒϋ ϋΗΑΒΙ) και σύσταση Προξενι¬ 
κών Γ ραφείων στην Πρεσβεία Αμπού Ντάμπι των Ηνωμένων Αραβι¬ 
κών Εμιράτων» (ΦΕΚ 107/Α/22.8.1990), αντικαθίσταται το εσφαλ¬ 
μένο «ίδρυση» με το ορθό «κατάργηση». 

(Από το Υπουργείο Εξωτερικών) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤΟΗ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιιιές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλετσι με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » 

» 

Β' 

» 

23.000 

Υ) 

» » 

» 

Γ’ 

» 

7.000 

δ) 

» » 

» 

Δ’. 

» 

22.000 

ε) 

» » 

» 

Αναπτυξιακών Πράξεων 

» 

15.000 

στ) 

» » 

» 

Ν.Π.Δ.Δ. 

» 

7.000 

ζ) 

» » 

» 

ΠΑΡΑΡΤΗΜΑ 

» 

4.000 

η) 

» » 

» 

Δελτ. Εμπ.& Βιομ. Ιδ. 

» 

7.000 

θ) 

» » 

» 

Αν. Ειδικού Δικαστηρίου 

» 

2.000 

ι) 

» » 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

»< 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















